Številka: 4780-1/2025-2720

**Ministrstvo za solidarno prihodnost**

Datum: 19. 2. 2025

Zadeva: Namera o sklenitvi neposredne kupoprodajne pogodbe za osebni avtomobil BMW 530 Xd AUT, letnik 2007

Ministrstvo za solidarno prihodnost, na podlagi 78. in 52. člena Zakona o stvarnem premoženju države in samoupravnih lokalnih skupnosti (Uradni list RS, št. Uradni list RS, št. [11/18](http://www.uradni-list.si/1/objava.jsp?sop=2018-01-0457), [79/18](http://www.uradni-list.si/1/objava.jsp?sop=2018-01-3797) in [78/23](http://www.uradni-list.si/1/objava.jsp?sop=2023-01-2479) – ZORR) v povezavi z 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18), objavlja

NAMERO

o sklenitvi neposredne pogodbe za prodajo osebnega avtomobila znamke:

BMW 530 Xd AUT, letnik 2007, črne barve, diesel motor 2.993 ccm, 170 kW, število prevoženih kilometrov ca 400.000 km, VIN: WBANM71090CP19275.

Avtomobil je odjavljen, dobro ohranjen, stoji že dalj časa (ca 1 leto), ne vžge (slab akumulator) pred registracijo potreben temeljit pregled in servis. Centralno zaklepanje ne deluje, ni rezervnega kontaktnega ključa. Sicer avto redno vzdrževan (motor – menjana veriga, zavore – menjani diski in ploščice. Avto je bil v preteklosti karamboliran (sprednji del).

Ministrstvo za solidarno prihodnost ponudbe za nakup avtomobila sprejema do vključno 20 dni od dneva objave te namere pod številko zadeve 4780-1/2025-2720.

Nepodpisane ponudbe in ponudbe prispele po roku za oddajo ponudb ne bodo upoštevane. Pri pošiljanju ponudb po pošti upoštevajte spremenjene pogoje Pošte Slovenije d.o.o. o dostavi pisemskih pošiljk od 1. 7. 2021 dalje.

Ponudbena cena ne sme biti nižja od 2.000 EUR, pri čemer ponudbena cena predstavlja končni znesek kupnine.

Če bo v roku prispelo več ponudb, se bodo z zainteresiranimi ponudniki opravila dodatna pogajanja o ceni. V primeru dveh ali več ponudb z enakim zneskom se bodo ravno tako izvedla dodatna pogajanja. Pogodba bo sklenjena s tistim ponudnikom, ki bo ponudil najvišji znesek.

Vse morebitne stroške pri prenosu lastništva plača kupec. Plačilo kupnine je 8 dni po podpisu pogodbe. Plačilo celotne kupnine v roku je bistvena sestavina pravnega posla.

Če izbrani ponudnik ne bo podpisal pogodbe v roku 5 delovnih dni po pozivu in če ne bo plačal kupnine v roku 8 dni po podpisu pogodbe z obeh strani, lahko Ministrstvo za solidarno prihodnost pozove k sklenitvi pogodbe naslednjega ponudnika, ki je ponudil najvišjo ceno.

Avtomobil se prodaja po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane.

Lokacija avtomobila je v Logatcu.

Ponudbo lahko oddate po navadni pošti na naslov ministrstva ali po elektronski pošti - [gp.msp@gov.si](mailto:gp.msp@gov.si), pod št. zadeve 4780-1/2025-2720

V skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih in o prostem pretoku takih podatkov (Splošna uredba o varstvu podatkov, v nadaljnjem besedilu: GDPR) in predpisi, ki urejajo varstvo osebnih podatkov, pogodbeni stranki soglašata, da osebnih podatkov ne bosta uporabljali v nasprotju z določili Uredbe GDPR in predpisi o varstvu osebnih podatkov.

* Priloga 1 - ponudba za BMW 530 Xd AUT, letnik 2007
* Priloga 2 - slike

Priloga 1

Št. zadeve: **4780-1/2025-2720**

Ponudba za nakup osebnega avtomobila BMW 530 Xd AUT, letnik 2007

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka ali EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktni telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E – mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjava:

Izjavljam, da sem seznanjen(-a), da se bo pogodba sklenila na način videno-kupljeno.

Ponujam: \_\_\_\_\_\_\_\_\_\_\_\_\_\_\_\_\_\_ EUR

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priloga 2**







